Universis presentes litteras inspecturis, Robertus abbas Sancti-Laurentii de Abbatia, S. Augustini ordinis, diecesis Autissiod. totusque ejusdem loci conventus, ac frater Stephanus, prior, et fratres S. Nicolai de Rivillione, ordinis de Spallo, diocesis Autiss., salutem in Domino. Notum facimus quod nos, frequenti tractatu premisso et diligenti deliberatione prehabita, ecclesiarum nostrarum utilitate pensata, permutavimus et permutamus, nos abbas et conventus predicti, duas pecias vinearum quas habemus apud Varziacum, unam sitam in territorio de Montemedio, juxta vineam Stephani Grasseti, ex una parte, et juxta vineam liberorum Guillelmi Rubei de Castro-Censurio, ex altera, et aliam sitam in territorio de Costa Herbaudi, juxta vineam prebende Guillelmi Cortaudi, que fuit magistri. Nicolai de Cypeyo, ex una parte, et juxta vineam relicte defuncti Guillelmi de Bobus, ex altera; et unum sextarium frumenti de frumento sufficienti, quod habemus singulis annis et percipimus in parochia de Cyez apud villam dictam Genevoy, a priore et fratribus predictis et successoribus eorumdem in festo Purificationis B. Marie Virginis, ad unam peciam vinee quam prior et fratres predicti apud Gachiacum qui appellatur Revillon, prout se comportat. Et nos Stephanus, prior et fratres predicti, permutavimus cum abbate et conventu predictis vineam nostram de Gachiaco, etc. Et nos Guillelmus prior de Espallo, superior, visitator et corrector prioratus de Revillon, dictam permutationem gratam et ratam habentes eam laudamus, etc..... Datum anno Domini M. CCC. II. in vigilia B. Laurentii.